|  |
| --- |
| **Analýza vplyvov na životné prostredie** |
| **5.1 Ktoré zložky životného prostredia (najmä ovzdušie, voda, horniny, pôda, organizmy) budú predkladaným materiálom ovplyvnené a aký bude ich vplyv ?** |
| *Typ, veľkosť a rozsah vplyvu**Zákonom budú ovplyvnené všetky zložky životného prostredia, pretože územné plánovanie je súbor činností s cieľom zabezpečenia udržateľného územného rozvoja s vytvorením podmienok na vyvážený vzťah kvalitného životného prostredia a územných podmienok, ktoré uspokojujú potreby súčasnej generácie bez toho, aby ohrozovali podmienky života budúcich generácií. Rozsah vplyvu je celoštátny. Vplyv bude priamy pozitívny.* |
| **5.2 Bude mať predkladaný materiál vplyv na chránené územia a ak áno, aký?**  |
| *Typ, veľkosť a rozsah vplyvu**Vplyv bude priamy pozitívny. Akceptácia a ochrana chránených území v celoštátnom rozsahu vyjadrená v schválených územnoplánovacích dokumentáciách.* |
| **5.3 Bude mať predkladaný materiál vplyvy na životné prostredie presahujúce štátne hranice? (ktoré zložky a ako budú najviac ovplyvnené)?** |
| *Typ, veľkosť a rozsah vplyvu**Je nepravdepodobný negatívny vplyv a pre jeho vylúčenie je v návrhu zákona určená povinnosť informovať dotknuté cezhraničné administratívne územné jednotky o prerokovaní územnoplánovacej dokumentácie a požadovať ich stanovisko k územnoplánovacej dokumentácii v rámci procesu prerokovania.* |
| **5.4 Aké opatrenia budú prijaté na zmiernenie negatívneho vplyvu na životné prostredie?** |
| *Povinnosť riešenia ochrany územia obce pred povodňami a pred nežiaducimi geodynamickými procesmi, environmentálnymi záťažami, prevenciu závažných priemyselných havárií a obmedzenie ich následkov na zdravie ľudí, životné prostredie a majetok, predchádzanie alebo odstránenie nepriaznivých dôsledkov zmeny klímy na území obce. Opatrenie v oblasti vplyvov na zmenu klímy návrhom regulácie miery spevnených plôch a podmienok na zadržiavanie zrážkovej vody na pozemkoch.* |